title: A Tanács határozata (2004. június 28.) a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia az Európai Alapítvány az Élet- és Munkakörülmények Javításáért igazgatási tanácsába jelölt teljes jogú tagjainak és póttagjainak kinevezéséről

text:
               18.1.2005

               HU

               Az Európai Unió Hivatalos Lapja

               C 12/1

      A TANÁCS HATÁROZATA

   (2004. június 28.)
   a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia az Európai Alapítvány az Élet- és Munkakörülmények Javításáért igazgatási tanácsába jelölt teljes jogú tagjainak és póttagjainak kinevezéséről
   (2005/C 12/01)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozási okmányára (1), és különösen annak 20. cikkére,
   tekintettel a legutóbb az 1947/93/EGK rendelettel (2) módosított, az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3), és különösen annak 6. cikkére,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia kormánya által a kormányképviselőkre vonatkozóan a Tanácsnak benyújtott jelöltlistára, valamint a munkavállalói és munkaadói szervezetek képviselőire vonatkozó a Bizottság által benyújtott jelöltlistára,
   mivel:

               (1)

               a Tanács 2001. november 8-i határozatával (4) az Európai Alapítvány az Élet- és Munkakörülmények Javításáért igazgatási tanácsa teljes jogú tagjait és póttagjait a 2001. október 19-től2004. október 18-ig terjedő időszakra kinevezte;

               (2)

               az új tagállamok kormányait, valamint a munkavállalói és munkaadói szervezeteket képviselő teljes jogú tagokat és póttagokat a 2004. október 18-ával lezáruló kétéves időtartamra ki kell nevezni.

         A KÖVETKEZŐKÉPPEN HATÁROZOTT:
   Egyetlen cikk
   A Tanács az Európai Alapítvány az Élet- és Munkakörülmények Javításáért igazgatási tanácsa teljes jogú tagjainak és póttagjainak a 2004. október 18-ig fennmaradó időszakra a következő személyeket nevezi ki:
   I.   KORMÁNYKÉPVISELŐK

               Ország

               Teljes jogú tagok

               Póttagok

               Cseh Köztársaság

               Vlastimil VÁŇA

               Josef JIRKAL

               Észtország

               Tiit KAADU

               Ivar RAIK

               Ciprus

               Lenia SAMUEL

               Charalambos KOLOKOTRONIS

               Lettország

               Ineta TĀRE

               Ineta VJAKSE

               Litvánia

               Rita KAZLAUSKIENE

               Milda PETROKAITE

               Magyarország

               LADÓ Mária

               VIRÁG Edit

               Málta

               John CAMILLERI

               Anna BORG

               Lengyelország

               Agnieszka CHLON- DOMIŃCZAK

               Jerzy CIECHAŃSKI

               Szlovénia

               Vladka KOMEL

               Metka Štoka DEBEVEC

               Szlovákia

               Elena MICHALDOVÁ

               Elena BARTUNKOVÁ

         II.   A MUNKAVÁLLALÓI SZERVEZETEK KÉPVISELŐI

               Ország

               Teljes jogú tagok

               Póttagok

               Cseh Köztársaság

               Hana MÁLKOVÁ

               Luděk TOMAN

               Észtország

               Vaike PARKEL

               Kalle KALDA

               Ciprus

               Demetris KITTENIS

               Petros THEOPHANOUS

               Lettország

               Iveta OZOLA

               Lolita BURBO

               Litvánia

               Janina MATUIZIENE

               Vaidotas PETRONIS

               Magyarország

               HANTI Erzsébet

               GYIMESI László

               Málta

               Michael PARNIS

               Charles MAGRO

               Lengyelország

               Bogdan OLSZEWSKI

               Agata BARANOWSKA-GRYCUK

               Szlovénia

               Pavle VRHOVEC

               Jure SNOJ

               Szlovákia

               Eva MEŠŤANOVÁ

               Margita ANČICOVÁ

         III.   A MUNKAADÓI SZERVEZETEK KÉPVISELŐI

               Ország

               Teljes jogú tagok

               Póttagok

               Cseh Köztársaság

               Vladimira DRBALOVÁ

               Josef FORNŮSEK

               Észtország

               Eve PÄÄRENDSON

               Tarmo KRIIS

               Ciprus

               Michael ANTONIOU

               Lena PANAYIOTOU

               Lettország

               Elïna EGLE

               Edgars KORČAGINS

               Litvánia

               Laura SIRVYDIENE

               Dmitrj SLEPNIOV

               Magyarország

               CSUPORT Antal

               SZABADKAI Attila

               Málta

               John SCICLUNA

               Roselyn BORG

               Lengyelország

               Michał BONI

               Andrzej JANKOWSKI

               Szlovénia

               Marjan RAVNIK

               Nina GLOBOČNIK

               Szlovákia

      Kelt Luxembourgban, 2004. június 28-án.

            a Tanács részéről

            az elnök

         M. CULLEN

      (1)  HL L 236., 2003.9.23.

      (2)  HL L 181., 1993.7.23., 13. o.

      (3)  HL L 139., 1975.5.30., 1. o.

      (4)  HL C 327., 2001.11.22., 1. o.


title: A Tanács határozata (1986. május 6.) az Európai Gazdasági Közösségnek a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló megállapodáshoz történő csatlakozásáról

text:
Fontos jogi nyilatkozat

|

31986D0181

Hivatalos Lap L 131 , 17/05/1986 o. 0047 - 0047 finn különkiadás fejezet 2 kötet 4 o. 0116  svéd különkiadás fejezet 2 kötet 4 o. 0116

		A Tanács határozata(1986. május 6.)az Európai Gazdasági Közösségnek a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló megállapodáshoz történő csatlakozásáról(86/181/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a Bizottság ajánlására,mivel a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló, az Európai Tanács kezdeményezésére kidolgozott megállapodás 1. és 2. cikke előírja, hogy a szerződő felek kötelesek megtenni minden szükséges intézkedést a másik felek által az ilyen rendelkezésükre bocsátott felszerelések vonatkozásában, a behozatali vámok alóli ideiglenes mentesség biztosítása érdekében;mivel a közös vámtarifa rendelkezéseinek az alkalmazása alóli eltérés, függetlenül attól, hogy az önállóan alkalmazott vagy egyezményen alapuló jellegű-e, a Közösség hatáskörébe tartozik;mivel olyan kiegészítő jegyzőkönyv hatálybalépése, amely lehetővé teszi, hogy az Európai Gazdasági Közösség az említett megállapodás szerződő felévé váljon, feljogosítja a Közösséget, hogy ezt a hatáskörét gyakorolja; mivel a megállapodásban szereplő eltéréseket a Közösség átmeneti behozatalra vonatkozó szabályai már biztosítják;mivel a Közösség a megállapodás Szerződő Felévé válhat,A KÖVETKEZŐKÉPPEN HATÁROZOTT:1. cikkA Közösségnek a kórházaknak és más orvosi intézményeknek haszonkölcsönként, diagnózis vagy kezelés céljából való használatra szánt orvosi, sebészeti és laboratóriumi felszerelés ideiglenes vámmentes behozataláról szóló megállapodáshoz történő csatlakozását a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.Kelt Brüsszelben, 1986. május 6-án.a Tanács részérőlaz elnökP. H. van Zeil--------------------------------------------------


title: A Tanács határozata ( 2009. június 4. ) a Régiók Bizottsága egy holland tagjának kinevezéséről

text:
               11.6.2009

               HU

               Az Európai Unió Hivatalos Lapja

               C 132/2

      A TANÁCS HATÁROZATA

   (2009. június 4.)
   a Régiók Bizottsága egy holland tagjának kinevezéséről
   2009/C 132/02
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 263. cikkére,
   tekintettel a holland kormány javaslatára,
   mivel

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Ivo OPSTELTEN lemondását követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig, a Régiók Bizottsága tagjává nevezi ki:
   Ahmed ABOUTALEB-et, Burgemeester van Rotterdam (Rotterdam polgármestere).
   2. cikk
   Ez a határozat az elfogadásának napján lép hatályba.

      Kelt Luxemburgnak, 2009. június 4-én.

            A Tanács részéről

            az elnök

         Martin PECINA

      (1)  HL L 56., 2006.2.25., 75. o.


title: 2007/279/EK: Az Európai Központi Bank határozata ( 2007. április 17. ) az Európai Központi Banknál az adatvédelemmel kapcsolatos végrehajtási szabályok elfogadásáról (EKB/2007/1)

text:
               4.5.2007

               HU

               Az Európai Unió Hivatalos Lapja

               L 116/64

      AZ EURÓPAI KÖZPONTI BANK HATÁROZATA

   (2007. április 17.)
   az Európai Központi Banknál az adatvédelemmel kapcsolatos végrehajtási szabályok elfogadásáról
   (EKB/2007/1)
   (2007/279/EK)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Közösséget létrehozó szerződésre és különösen annak 286. cikkére,
   tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (1) és különösen annak 24. cikke (8) bekezdésére,
   mivel:

               (1)

               A 45/2001/EK rendelet megállapítja a valamennyi közösségi intézményre és szervre irányadó adatvédelmi elveket és szabályokat, valamint előírja, hogy minden egyes közösségi intézménynél és szervnél adatvédelmi tisztviselőt nevezzenek ki.

               (2)

               A 45/2001/EK rendelet 24. cikkének (8) bekezdése alapján az adatvédelmi tisztviselőre vonatkozó további végrehajtási szabályokat az egyes közösségi intézmények vagy szervek a rendelet mellékletének rendelkezései szerint fogadják el,

         A KÖVETKEZŐKÉPPEN HATÁROZOTT:
   1.   SZAKASZ
   ÁLTALÁNOS RENDELKEZÉSEK
   1. cikk
   Tárgykör és hatály
   (1)   E határozat állapítja meg a 45/2001/EK rendeletet végrehajtó, általános szabályokat az Európai Központi Bank (EKB) tekintetében. E határozat különösen a 45/2001/EK rendelet azon rendelkezéseit egészíti ki, amelyek az adatvédelmi tisztviselő kinevezésére, jogkörére, valamint feladataira, kötelességeire és hatáskörére vonatkoznak.
   (2)   Ez a határozat egyértelművé teszi ezenkívül az adatkezelők és az adatvédelmi koordinátorok szerepét, feladatait és kötelességeit, illetve azokat a szabályokat is végrehajtja, amelyek szerint az érintett személyek gyakorolhatják jogaikat.
   2. cikk
   Fogalommeghatározások
   E határozat alkalmazásában és a 45/2001/EK rendelet fogalommeghatározásainak sérelme nélkül a következő fogalommeghatározásokat kell alkalmazni:

               a)

               az „adatkezelő” annak a szervezeti egységnek a vezetője, amely meghatározza a személyes adatok feldolgozásának céljait és módját;

               b)

               az „adatvédelmi koordinátor” a személyzet azon tagja, aki az adatkezelőt segíti annak adatvédelmi kötelezettségei végrehajtása során. Ez a személy az iratkezelés területére szakosodott munkavállaló.

         2.   SZAKASZ
   AZ ADATVÉDELMI TISZTVISELŐ
   3. cikk
   Kinevezés, jogkör és szervezeti kérdések
   (1)   Az Igazgatóság

               a)

               kinevezi az adatvédelmi tisztviselőt az EKB személyzetének azon tagjai közül, akik megfelelő szakmai háttérrel rendelkeznek a 45/2001/EK rendelet 24. cikkében foglalt követelmények teljesítéséhez;

               b)

               kettő és öt év között meghatározza az adatvédelmi tisztviselő hivatali idejét; és

               c)

               nyilvántartásba veteti az adatvédelmi tisztviselő személyét az Európai Adatvédelmi Biztosnál.

         (2)   Az Igazgatóság biztosítja, hogy az adatvédelmi tisztviselő feladatait és kötelességeit függetlenül láthassa el. E függetlenség sérelme nélkül:

               a)

               az adatvédelmi tisztviselőre vonatkoznak az EKB alkalmazási feltételei;

               b)

               igazgatási célokra az adatvédelmi tisztviselőt az EKB egyik üzleti területéhez rendelik; és

               c)

               az adatvédelmi tisztviselőt értékelők konzultációt folytatnak az Európai Adatvédelmi Biztossal az adatvédelmi tisztviselői feladatok és kötelezettségek adatvédelmi tisztviselő általi teljesítésének értékelését megelőzően.

         (3)   A megfelelő adatkezelő biztosítja, hogy az adatvédelmi tisztviselőt haladéktalanul tájékoztassák:

               a)

               olyan kérdések felmerülésekor, amik adatvédelmi hatásokkal járnak vagy járhatnak; és

               b)

               a 45/2001/EK rendelet alkalmazásával kapcsolatban a külső felekkel folytatott kapcsolattartásról, különösen az Európai Adatvédelmi Biztossal folytatott bármely párbeszédről.

         (4)   Az Igazgatóság kinevezhet az adatvédelmi tisztviselő mellé helyettest, akire vonatkozik az (1) és (2) bekezdés. Az adatvédelmi tisztviselő helyettese támogatja az adatvédelmi tisztviselőt feladatai és kötelességei ellátásában, valamint távolléte alatt helyettesíti azt.
   (5)   A személyzet minden olyan tagja, aki az adatvédelmi tisztviselőt adatvédelmi ügyekben támogatja, kizárólag az adatvédelmi tisztviselő utasításai alapján jár el.
   4. cikk
   Az adatvédelmi tisztviselő feladatai és kötelességei
   A 45/2001/EK rendelet 24. cikkében és a rendelet mellékletében meghatározott feladatok teljesítése során az adatvédelmi tisztviselő a következő tevékenységeket végzi, szükség szerint az EKB szóban forgó üzleti területének véleménye figyelembevételével:

               a)

               tanácsot ad az Igazgatóság, az adatkezelők és az adatvédelmi koordinátorok számára az adatvédelmi rendelkezések EKB-nál való alkalmazásával kapcsolatos kérdésekben. Az adatvédelmi tisztviselőt konzultációra kérheti az Igazgatóság, bármely érintett adatkezelő, a Személyzeti Bizottság vagy bármely magánszemély, a 45/2001/EK rendelet értelmezésével vagy alkalmazásával kapcsolatos bármely kérdésben;

               b)

               az adatvédelmi tisztviselő saját kezdeményezésére vagy az Igazgatóság, valamely adatkezelő, a Személyzeti Bizottság vagy bármely magánszemély kérelmére megvizsgálja a feladataihoz és kötelességeihez közvetlenül kapcsolódó, tudomására jutott ügyeket és eseményeket, és erről tájékoztatja a vizsgálatot kérőt. Az adatvédelmi tisztviselő részrehajlástól mentesen fontolja meg a kérdéseket és tényeket, megfelelően tekintetbe véve az érintett személy jogait. Ha azt az adatvédelmi tisztviselő helyénvalónak tartja, megfelelően tájékoztat minden egyéb érintett felet. Amennyiben a kérelmező magánszemély vagy magánszemély nevében jár el, az adatvédelmi tisztviselő a lehető legnagyobb mértékben biztosítja, hogy a kérelem titokban maradjon, amennyiben az érintett személy egyértelműen nem járul hozzá ahhoz, hogy a kérelmet ettől eltérően kezeljék;

               c)

               együttműködik más közösségi intézmények és szervek adatvédelmi tisztviselőivel, különösen a tapasztalat és know-how megosztása, illetve az EKB-nak az adatvédelemre vonatkozó kérdésekkel kapcsolatos valamennyi megbeszélésen (a bírósági ügyek kivételével) való képviselete útján; és

               d)

               éves munkaprogramot és éves jelentést nyújt be az adatvédelmi tisztviselő tevékenységeiről az Igazgatóság és az Európai Adatvédelmi Biztos számára.

         5. cikk
   Az adatvédelmi tisztviselő jogköre
   Az adatvédelmi tisztviselő:

               a)

               véleményt kérhet az EKB bármely üzleti területétől az adatvédelmi tisztviselő feladataival és kötelességeivel kapcsolatos bármely ügyről;

               b)

               véleményt bocsáthat ki a tényleges vagy tervezett adatfeldolgozási műveletek jogszerűségéről, illetve a feldolgozási műveletekről való értesítéssel kapcsolatos kérdésekről;

               c)

               az Igazgatóság tudomására hozhatja a személyzet tagjának bármely olyan tevékenységét, ami sérti a 45/2001/EK rendeletet; és

               d)

               elláthatja a 45/2001/EK rendelet mellékletében meghatározott egyéb feladatokat.

         3.   SZAKASZ
   ADATKEZELŐK ÉS ADATVÉDELMI KOORDINÁTOROK
   6. cikk
   Az adatkezelők és az adatvédelmi koordinátorok feladatai és kötelességei
   (1)   Az adatkezelők biztosítják, hogy a hatáskörükben végzett valamennyi, személyes adatokkal kapcsolatos adatfeldolgozási művelet megfeleljen a 45/2001/EK rendeletnek.
   (2)   Az adatvédelmi tisztviselő és Európai Adatvédelmi Biztos munkájának elősegítésére irányuló kötelezettségük teljesítése során az adatkezelők teljes körű információt szolgáltatnak azok számára, hozzáférést biztosítanak a személyes adatokhoz és a kérés kézhezvételét követő húsz munkanapon belül válaszolnak a feltett kérdésekre.
   (3)   Az adatkezelők feladatainak sérelme nélkül:

               a)

               az adatvédelmi koordinátorok az adatkezelők kérésére vagy saját kezdeményezésre segítik az adatkezelőket kötelességeik teljesítésében. Ennek során az adatvédelmi koordinátorok kapcsolatot tartanak a személyzet adatkezelő alá rendelt tagjaival, akik megadják számukra a szükséges információkat. A szóban forgó adatkezelő mérlegelésétől függően ez kiterjedhet az adatkezelő hatáskörében feldolgozott személyes adatokhoz való hozzáférésre.

               b)

               az adatvédelmi koordinátorok segítik az adatvédelmi tisztviselőt a következőkben:

                           i.

                           a személyes adatokkal kapcsolatos adatfeldolgozási műveletek tekintetében illetékes adatkezelő azonosítása;

                           ii.

                           az adatvédelmi tisztviselő tanácsának kihirdetése és az adatkezelők támogatása az adatvédelmi tisztviselő iránymutatásával;

                           iii.

                           az adatvédelmi tisztviselő munkaprogramjának egyéb vonatkozásai, az adatvédelmi tisztviselő és az adatkezelő vezetése közötti megállapodásnak megfelelően.

         7. cikk
   Értesítési eljárás
   (1)   A személyes adatokkal kapcsolatos, új adatfeldolgozási műveletek bevezetése előtt az adott adatkezelő tájékoztatja erről az adatvédelmi tisztviselőt, annak az EKB belső elektronikus hálózatán lévő honlapján keresztül elérhető, on-line felületen keresztül. A 45/2001/EK rendelet 27. cikkének (3) bekezdése szerint előzetes ellenőrzés alá tartozó, minden adatfeldolgozási műveletet a bevezetés előtt jóval, olyan időpontban kell bejelenteni, ami lehetővé teszi az Európai Adatvédelmi Biztos általi előzetes ellenőrzést.
   (2)   Az adatkezelők haladéktalanul tájékoztatják az adatvédelmi tisztviselőt a számára már benyújtott értesítésben szereplő információkat érintő bármely változásról.
   4.   SZAKASZ
   AZ ÉRINTETT SZEMÉLYEK JOGAI
   8. cikk
   Nyilvántartás
   Az adatvédelmi tisztviselő által a 45/2001/EK rendelet 26. cikke szerint vezetendő nyilvántartás az EKB-nál végzett, személyes adatokhoz kapcsolódó összes feldolgozási művelet jegyzékeként szolgál. Az érintett személyek felhasználhatják a nyilvántartásban szereplő információkat a 45/2001/EK rendelet 13–19. cikke értelmében fennálló jogaik gyakorlása céljából.
   9. cikk
   Az érintett személyek jogainak gyakorlása
   (1)   Azon joguk mellett, hogy személyes adataik feldolgozásáról megfelelő tájékoztatást kapjanak, az érintett személyek az alábbiak szerint kereshetik meg az érintett adatkezelőt a 45/2001/EK rendelet 13–19. cikkében foglalt, alább meghatározott jogaik gyakorlása céljából.

               a)

               Ezeket a jogokat kizárólag az érintett személy vagy annak megfelelő módon felhatalmazott képviselője gyakorolhatja. E személyek e jogok bármelyikét költségmentesen gyakorolhatják.

               b)

               Az e jogok gyakorlására irányuló kérést írásban, az illetékes adatkezelőhöz kell intézni. Az adatkezelő kizárólag abban az esetben ad helyt a kérelemnek, amennyiben a kérelmező személyazonosságát, illetve adott esetben az érintett személy képviseletére való jogosultságot megfelelően igazolták. Az adatkezelő haladéktalanul, írásban tájékoztatja az érintett személyt arról, hogy a kérelmet elfogadták-e. Amennyiben a kérelmet elutasították, az adatkezelő megindokolja az elutasítást.

               c)

               Az adatkezelő a kérelem kézhezvételét követő három hónapon belül bármikor hozzáférést biztosít a 45/2001/EK rendelet 13. cikkének megfelelően, lehetővé téve az érintett személy számára azt, hogy ezeket az adatokat – a kérelmező választása szerint – a helyszínen tekintse meg, vagy azokról másolatot kapjon.

               d)

               Az érintett személyek kapcsolatba léphetnek az adatvédelmi tisztviselővel abban az esetben, ha az adatkezelő nem tartja be a b) vagy c) pontban szereplő határidők valamelyikét. Amennyiben valamely érintett személy nyilvánvalóan visszaél jogai gyakorlásával, az adatkezelő az érintett személyt az adatvédelmi tisztviselőhöz utalhatja. Amennyiben az ügyet az adatvédelmi tisztviselőhöz utalták, az adatvédelmi tisztviselő dönt a kérelem érdeméről és a megfelelő további lépésekről. Amennyiben az érintett személy és az adatkezelő nem képesek megállapodni valamely kérdésben, mindkét fél jogosult konzultációt kezdeményezni az adatvédelmi tisztviselővel.

         (2)   Az EKB személyzetének tagjai konzultálhatnak az adatvédelmi tisztviselővel, mielőtt a 45/2001/EK rendelet 33. cikke alapján panaszt nyújtanak be az Európai Adatvédelmi Biztosnál.
   10. cikk
   Kivételek és korlátozások
   (1)   Amennyiben az adatvédelmi tisztviselővel előzetesen konzultációt folytattak, az adatkezelő a 45/2001/EK rendelet 13–17. cikkében említett jogokat a 45/2001/EK rendelet 20. cikkében említett okokból és feltételek mellett korlátozhatja.
   (2)   Bármely érintett személy kérheti az Európai Adatvédelmi Biztostól a 45/2001/EK rendelet 47. cikke (1) bekezdése c) pontjának alkalmazását.
   11. cikk
   Vizsgálati eljárás
   (1)   A 4. cikk b) pontja szerinti vizsgálat iránti bármely kérelmet írásban kell az adatvédelmi tisztviselő számára benyújtani.
   (2)   Az adatvédelmi biztos a kérelem kézhezvételétől számított húsz napon belül átvételi elismervényt küld a kérelmező számára.
   (3)   Az adatvédelmi biztos helyszíni vizsgálatot folytathat és írásbeli nyilatkozatot kérhet az adatkezelőtől. Az adatkezelő az adatvédelmi tisztviselő kérésének adatkezelő általi kézhezvételétől számított húsz munkanapon belül válaszol az adatvédelmi tisztviselőnek. Az adatvédelmi tisztviselő az EKB bármely üzleti területétől kérhet további információkat vagy segítséget. Az üzleti terület az adatvédelmi tisztviselő kérésétől számított húsz munkanapon belül nyújt segítséget, vagy bocsátja rendelkezésre az ilyen további információkat.
   (4)   Az adatvédelmi biztos a kérelem kézhezvételét követő három naptári hónapon belül tájékoztatja a kérelmezőt.
   12. cikk
   Jogorvoslatok
   A 45/2001/EK rendelet 32. cikkében meghatározott, valamennyi érintett személy számára rendelkezésre álló jogorvoslatok mellett az EKB személyzetének tagjai (mint érintett személyek) számára az EKB Alkalmazási Feltételeiben megállapított jogorvoslatok állnak rendelkezésre.
   5.   SZAKASZ
   HATÁLYBALÉPÉS
   13. cikk
   Átmeneti rendelkezések
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Frankfurt am Mainban, 2007. április 17-én.

            az EKB elnöke

         Jean-Claude TRICHET

      (1)  HL L 8., 2001.1.12., 1. o.


title: A Bizottság (EU) 2017/1217 határozata (2017. június 23.) a kemény felületekre szánt tisztítószerek uniós ökocímkéjének odaítélésére vonatkozó kritériumok megállapításáról (az értesítés a C(2017) 4241. számú dokumentummal történt) (EGT-vonatkozású szöveg. )

text:
                  12.7.2017

                  HU

                  Az Európai Unió Hivatalos Lapja

                  L 180/45

            A BIZOTTSÁG (EU) 2017/1217 HATÁROZATA
      (2017. június 23.)
      a kemény felületekre szánt tisztítószerek uniós ökocímkéjének odaítélésére vonatkozó kritériumok megállapításáról

            (az értesítés a C(2017) 4241. számú dokumentummal történt)

      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
      az Európai Unió ökocímkézésért felelős bizottságával folytatott konzultációt követően,
      mivel:

                  (1)

                  A 66/2010/EK rendelet értelmében uniós ökocímkét olyan termékek kaphatnak, amelyek teljes életciklusukat tekintve csak kismértékben károsítják a környezetet.

                  (2)

                  A 66/2010/EK rendelet úgy rendelkezik, hogy az uniós ökocímke odaítélésének konkrét kritériumait termékcsoportonként kell megállapítani.

                  (3)

                  A 2011/383/EU bizottsági határozat (2) megállapítja az általános tisztítószerek és a szaniterhelyiségek tisztításához használt tisztítószerek vonatkozásában a 2016. december 31-ig hatályos ökológiai kritériumokat, valamint a kapcsolódó értékelési és ellenőrzési követelményeket.

                  (4)

                  Annak érdekében, hogy az ökológiai kritériumok jobban tükrözzék a legújabb piaci fejleményeket, valamint figyelembe vegyék az elfogadásuk óta eltelt időszakban végbement innovációt, a szóban forgó termékcsoportra vonatkozóan indokolt felülvizsgált ökológiai kritériumokat megállapítani.

                  (5)

                  A termékcsoport innovációs ciklusára tekintettel a felülvizsgált kritériumoknak, valamint a kapcsolódó értékelési és ellenőrzési követelményeknek az e határozatról szóló értesítés dátumától számítva hat évig célszerű érvényben maradniuk. Az említett kritériumok célja azon termékek támogatása, amelyek nem gyakorolnak számottevő hatást a vízi ökoszisztémákra, csak korlátozott mennyiségű veszélyes anyagot tartalmaznak, hatékonyak, és a csomagolás mennyiségének csökkentésével a lehető legkisebbre csökkentik a hulladéktermelést.

                  (6)

                  A jogbiztonság érdekében a 2011/383/EU határozatot hatályon kívül kell helyezni.

                  (7)

                  Annak érdekében, hogy a gyártóknak elegendő idő álljon rendelkezésükre a módosított kritériumoknak és követelményeknek megfelelő termékváltoztatások végrehajtására, átmeneti időszakot kell biztosítani azon gyártók számára, akiknek termékei a 2011/383/EU határozatban előírt kritériumok alapján már megkapták az általános tisztítószerekre és a szaniterhelyiségek tisztításához használt tisztítószerekre vonatkozó uniós ökocímkét.

                  (8)

                  Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

            ELFOGADTA EZT A HATÁROZATOT:
      1. cikk
      A „kemény felületekre szánt tisztítószerek” termékcsoport azokat a 648/2004/EK európai parlamenti és tanácsi rendelet (3) hatálya alá tartozó általános tisztítószereket, konyhai tisztítószereket, ablaktisztító szereket és szanitertisztító szereket foglalja magában, amelyeket az alábbiak valamelyikeként való felhasználásra szánnak és forgalmaznak:

                  —

                  általános tisztítószerek, többek között az olyan kemény felületek, mint a falak, padlók és egyéb rögzített felületek rendszeres beltéri tisztítására szánt tisztítószerek,

                  —

                  konyhai tisztítószerek, többek között az olyan konyhai felületek, mint a konyhapultok, tűzhelyek, konyhai mosogatók és konyhai készülékek felületeinek rendszeres tisztítására és zsírtalanítására szánt tisztítószerek,

                  —

                  ablaktisztító szerek, többek között az ablakok, üveg és más csiszolt felületek rendszeres tisztítására szánt tisztítószerek,

                  —

                  a szaniterhelyiségek tisztításához használt tisztítószerek, többek között a szaniterhelyiségek (például mosókonyhák, WC-k, fürdőszobák és zuhanyozók) szennyeződéseinek és lerakódásainak – többek között súrolással való – rendszeres eltávolítására szánt termékek.

            A termékcsoport a felhasználásra kész és a hígítatlan formában forgalmazott háztartási és ipari felhasználású termékeket egyaránt magában foglalja. A termékek vegyi anyagok keverékei. A háztartási felhasználásra való termékek nem tartalmazhatnak a gyártó által szándékosan hozzáadott mikroorganizmusokat.
      2. cikk
      E határozat alkalmazásában:
      1.   „alapanyagok”: szándékosan hozzáadott anyagok, melléktermékek és a nyersanyagokból származó szennyeződések a késztermék összetételében (beleértve adott esetben a vízben oldódó fóliát);
      2.   „hígítatlan termék”: felhasználás előtt vízzel hígítandó termék;
      3.   „felhasználásra kész termék”: olyan termék, amelyet felhasználás előtt nem kell vízzel hígítani;
      4.   „elsődleges csomagolás”:

                  a)

                  egyedi adagok esetében, amelyek használat előtt eltávolítandó egyedi csomagolásban vannak, az egyedi adag egyedi csomagolása, valamint az értékesítés helyén a végfelhasználó vagy a fogyasztó számára a legkisebb értékesítési egységet képező csomagolás, beleértve adott esetben a címkét;

                  b)

                  minden más termékfajta esetében az értékesítés helyén a végfelhasználó vagy a fogyasztó számára a legkisebb értékesítési egységet képező csomagolás, beleértve adott esetben a címkét;

            5.   „mikroműanyag”: 5 mm-nél kisebb méretű, oldhatatlan, makromolekuláris műanyagból álló részecskék, amelyek a következő folyamatok egyikével jöttek létre:

                  a)

                  monomereket vagy egyéb kiindulási anyagokat felhasználó polimerizációs folyamat, például poliaddíció vagy polikondenzáció, vagy hasonló folyamat;

                  b)

                  természetes vagy szintetikus makromolekulák kémiai átalakítása;

                  c)

                  mikrobiális fermentáció;

            6.   „nanoanyag”: olyan természetes anyag, illetve szándékolatlanul vagy szándékosan előállított anyag, amely nem kötött állapotban, aggregátum formájában vagy agglomerátum formájában olyan részecskéket tartalmaz, amelyeknek legalább egy külső mérete a részecskéknek a darabszám szerinti méreteloszlás alapján vett legalább 50 %-a esetében az 1 nm-től 100 nm-ig terjedő mérettartományba esik (4).
      3. cikk
      Egy tisztítószer abban az esetben látható el a 66/2010/EK rendelet szerinti uniós ökocímkével, ha az e határozat 1. cikkében meghatározott „kemény felületekre szánt tisztítószerek” termékcsoportba tartozik, és megfelel a mellékletben megállapított kritériumoknak és kapcsolódó értékelési és ellenőrzési követelményeknek.
      4. cikk
      A „kemény felületekre szánt tisztítószerek” termékcsoportra vonatkozó kritériumok, valamint a kapcsolódó értékelési és ellenőrzési követelmények az e határozatról szóló értesítés dátumától számítva hat évig érvényesek.
      5. cikk
      A „kemény felületekre szánt tisztítószerek” termékcsoporthoz adminisztratív célból rendelt kódszám: „020”.
      6. cikk
      A 2011/383/EU határozat hatályát veszti.
      7. cikk
      (1)   A 6. cikkben foglaltaktól eltérve a „kemény felületekre szánt tisztítószerek” termékcsoportba tartozó termékekre vonatkozóan az e határozatról szóló értesítés dátuma előtt benyújtott uniós ökocímke-kérelmeket a 2011/383/EU határozatban megállapított feltételek szerint kell elbírálni.
      (2)   A „kemény felületekre szánt tisztítószerek” termékcsoportba tartozó termékekre vonatkozóan az e határozatról szóló értesítés dátumától számított két hónapon belül benyújtott uniós ökocímke-kérelmek alapulhatnak akár a 2011/383/EU határozatban, akár az e határozatban megállapított kritériumokon. Ezeket a kérelmeket az azok alapjául szolgáló kritériumok szerint kell elbírálni.
      (3)   A 2011/383/EU határozatban megállapított kritériumok alapján odaítélt uniós ökocímkék az e határozatról szóló értesítés dátumától számítva 18 hónapig használhatóak.
      8. cikk
      Ennek a határozatnak a tagállamok a címzettjei.

         Kelt Brüsszelben, 2017. június 23-án.

               a Bizottság részéről

            Karmenu VELLA

               a Bizottság tagja

         (1)  HL L 27., 2010.1.30., 1. o.

         (2)  A Bizottság 2011/383/EU határozata (2011. június 28.) az általános tisztítószerek és a szaniterhelyiségek tisztításához használt tisztítószerek uniós ökocímkéjének odaítélésére vonatkozó ökológiai kritériumok megállapításáról (HL L 169., 2011.6.29., 52. o.).

         (3)  Az Európai Parlament és a Tanács 648/2004/EK rendelete (2004. március 31.) a mosó- és tisztítószerekről (HL L 104., 2004.4.8., 1. o.).

         (4)  A Bizottság 2011/696/EU ajánlása (2011. október 18.) a nanoanyag fogalmának meghatározásáról (HL L 275., 2011.10.20., 38. o.).

         MELLÉKLET

            KERETRENDSZER

            AZ UNIÓS ÖKOCÍMKE ODAÍTÉLÉSÉNEK KRITÉRIUMAI

            Az uniós ökocímke kemény felületekre való tisztítószerek részére történő odaítélésére vonatkozó kritériumok

         KRITÉRIUMOK

                     1.

                     Vízi szervezetekre gyakorolt mérgező hatás

                     2.

                     Biológiai lebonthatóság

                     3.

                     A pálmaolaj, pálmamagbélolaj és származékaik fenntartható gazdálkodásból való beszerzése

                     4.

                     Kizárt és korlátozás hatálya alá eső anyagok

                     5.

                     Csomagolás

                     6.

                     Használatra való alkalmasság

                     7.

                     A felhasználók tájékoztatása

                     8.

                     Az uniós ökocímkén feltüntetett információk

               ÉRTÉKELÉS ÉS ELLENŐRZÉS
         a)   Követelmények

         A konkrét értékelési és ellenőrzési követelmények kritériumonként vannak megadva.
         Amennyiben a kérelmezőnek a kritériumoknak való megfelelés igazolására nyilatkozatokat, dokumentációkat, elemzéseket, vizsgálati jegyzőkönyveket vagy egyéb bizonyítékot kell az illetékes testületekhez benyújtania, azok származhatnak a kérelmezőtől és/vagy adott esetben annak beszállítójától (beszállítóitól).
         Az illetékes testületeknek előnyben kell részesíteniük a vizsgáló- és kalibrálólaboratóriumokra vonatkozó harmonizált szabvány szerint akkreditált szervezetek által kiállított tanúsítványokat és a termékek, folyamatok és szolgáltatások tanúsítását végző szervezetekre vonatkozó harmonizált szabvány szerint akkreditált szervezetek által végzett ellenőrzéseket. Az akkreditálást a 765/2008/EK európai parlamenti és tanácsi rendeletnek (1) megfelelően kell elvégezni.
         Adott esetben az egyes kritériumoknál feltüntetett vizsgálati módszerektől eltérő módszerek is használhatók, ha azok egyenértékűségét a kérelmet elbíráló illetékes testület elfogadja.
         Az illetékes testületek adott esetben a fentieket igazoló dokumentációt kérhetnek, független ellenőrzéseket végezhetnek, illetve helyszíni látogatásokat tehetnek.
         Az uniós ökocímke odaítélésének előfeltétele, hogy a termék megfeleljen azon ország(ok) valamennyi vonatkozó jogi követelményének, amely(ek)ben a terméket forgalmazni kívánják. A kérelmezőnek nyilatkozatot kell tennie arról, hogy a termék megfelel ennek a követelménynek.
         A „mosó- és tisztítószer-összetevők adatbázisa” (DID-jegyzék), amely az uniós ökocímke weboldalán elérhető, a mosószerekben és kozmetikai készítményekben leggyakrabban használt alapanyagokat sorolja fel. Ez a jegyzék szolgál alapul a kritikus hígítási térfogat (KHT) értékének kiszámításához és az alapanyagok biológiai lebonthatóságának értékeléséhez. A DID-jegyzékben nem szereplő anyagok tekintetében a DID-jegyzék útmutatást ad a vonatkozó adatok kiszámításához vagy extrapolálásához.
         Az illetékes testülethez be kell nyújtani az összes felhasznált alapanyag jegyzékét, minden alapanyagnál feltüntetve annak kereskedelmi nevét (ha van), kémiai nevét, CAS-számát, DID-jegyzékbeli számát, az alapanyagból felhasznált mennyiséget, valamint a funkcióját és formáját a késztermék összetételében (ideértve a vízben oldódó fóliát is).
         A tartósítószereket, illatanyagokat és színezőanyagokat a koncentrációjuktól függetlenül fel kell tüntetni. Az egyéb felhasznált anyagokat akkor kell feltüntetni, ha koncentrációjuk a termékben legalább 0,010 %(m/m).
         A jegyzékben minden, nanoanyag formájában jelen lévő alapanyagot egyértelműen meg kell jelölni a mellette zárójelben lévő „nano” szóval.
         A jegyzékben szereplő minden egyes felhasznált anyag biztonsági adatlapját rendelkezésre kell bocsátani az 1907/2006/EK európai parlamenti és tanácsi rendeletnek (2) megfelelően. Amennyiben egy anyag biztonsági adatlapja azért nem áll rendelkezésre, mert az egy keverék része, a kérelmezőnek a keverék adatlapját kell benyújtania.
         b)   Méréshatárok

         A kritériumoknak való megfelelés az 1. táblázatban felsorolt összes alapanyag esetében követelmény.

            1. táblázat

            A kemény felületekre való tisztítószerek alapanyagaira vonatkozó határértékek kritériumonként (tömegszázalékban)

                     Kritérium megnevezése

                     Felületaktív anyagok

                     Tartósítószerek

                     Színezőanyagok

                     Illatanyagok

                     Egyéb (pl. enzimek)

                     Vízi szervezetekre gyakorolt mérgező hatás

                     ≥ 0,010

                     nincs határérték (*1)

                     nincs határérték (*1)

                     nincs határérték (*1)

                     ≥ 0,010

                     Biológiai lebonthatóság

                     Felületaktív anyagok

                     ≥ 0,010

                     N/A

                     N/A

                     N/A

                     N/A

                     Biotermék

                     ≥ 0,010

                     nincs határérték (*1)

                     nincs határérték (*1)

                     nincs határérték (*1)

                     ≥ 0,010

                     A pálmaolaj fenntartható gazdálkodásból való beszerzése

                     ≥ 0,010

                     N/A

                     N/A

                     N/A

                     ≥ 0,010

                     Tilalom vagy korlátozás hatálya alá eső anyagok

                     Kizárt és korlátozás hatálya alá eső meghatározott anyagok

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     Veszélyes anyagok

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     Különös aggodalomra okot adó anyagok (SVHC-k)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     Illatanyagok

                     N/A

                     N/A

                     N/A

                     nincs határérték (*1)

                     N/A

                     Tartósítószerek

                     N/A

                     nincs határérték (*1)

                     N/A

                     N/A

                     N/A

                     Színezőanyagok

                     N/A

                     N/A

                     nincs határérték (*1)

                     N/A

                     N/A

                     Enzimek

                     N/A

                     N/A

                     N/A

                     N/A

                     nincs határérték (*1)

                     Mikroorganizmusok

                     N/A

                     N/A

                     N/A

                     N/A

                     ≥ 0,010

               c)   A termékcsoport sajátosságai

         Ha egy termék ugyanannak a tételnek a részeként használatra kész és hígítatlan formában is forgalomba kerül (például egy flakon használatra kész termék és egy hígítatlan terméket tartalmazó utántöltő flakon), mindkét típusú terméknek meg kell megfelelnie az adott típusra vonatkozó összes követelménynek.
         A kizárólag a szórófejes palackok újratöltésére kialakított csomagolásban lévő hígítatlan termékeknek meg kell felelniük a használatra kész termékek csomagolására vonatkozó követelményeknek.
         REFERENCIAADAG
         Az ökocímke-kritériumoknak való megfelelés dokumentálása céljából végzett számításokhoz és a tisztító hatás vizsgálatához a következő adagokat kell referenciaadagoknak tekinteni.

                     Használatra kész termékek

                     1 liter használatra kész termék

                     Hígítatlan termékek

                     A gyártó által 1 liter, átlagosan szennyezett felületek tisztítására alkalmas tisztítószeroldat elkészítéséhez ajánlott legnagyobb adag (g/1 l tisztítószeroldat vagy ml/1 l tisztítószeroldat alakban megadva)

            Értékelés és ellenőrzés: a kérelmezőnek be kell nyújtania az adagolási utasításokat tartalmazó termékcímkét vagy felhasználói útmutatót.

            1. kritérium – Vízi szervezetekre gyakorolt mérgező hatás

         A termék kritikus hígítási térfogata (KHTkrónikus) nem haladhatja meg a referenciaadagra vonatkozó következő határértékeket.

                     Terméktípus

                     A KHT határértéke
                     (l/l tisztítószeroldat)

                     Általános tisztítószerek, használatra kész

                     350 000

                     Általános tisztítószerek, hígítatlan

                     18 000

                     Konyhai tisztítószerek, használatra kész

                     600 000

                     Konyhai tisztítószerek, hígítatlan

                     45 000

                     Ablaktisztító szerek, használatra kész

                     48 000

                     Ablaktisztító szerek, hígítatlan

                     18 000

                     Szaniterhelyiségek tisztításához használt tisztítószerek, használatra kész

                     600 000

                     Szaniterhelyiségek tisztításához használt tisztítószerek, hígítatlan

                     45 000

            Értékelés és ellenőrzés: a kérelmezőnek be kell nyújtania a termék KHTkrónikus értékéhez kapcsolódó számítást. A KHTkrónikus értékének kiszámításához táblázatkezelő munkalap tölthető le az uniós ökocímke weboldaláról.
         A KHTkrónikus értékét (a mikroorganizmusokat kivéve) a termék minden egyes i alapanyagára vonatkozóan a következő egyenlet segítségével kell kiszámítani:

         ahol:

                     adag(i)

                     :

                     az i anyag tömege (g) a referenciaadagban;

                     LT(i)

                     :

                     az i anyag lebonthatósági tényezője;

                     TTkrónikus(i)

                     :

                     az i anyag krónikus toxicitási tényezője.

               Az LT(i) és a TTkrónikus(i) értékének meg kell egyeznie a DID-jegyzék A. részének legutóbb módosított változatában megadott értékkel. Ha egy alapanyag nem szerepel az A. részben, a kérelmezőnek az említett jegyzék B. részében leírt módszert követve kell megbecsülnie az értékeket, és mellékelnie kell a kapcsolódó dokumentációt.

            2. kritérium – Biológiai lebonthatóság

         a)   A felületaktív anyagok biológiai lebonthatósága

         Az összes felületaktív anyagnak (aerob körülmények között) könnyen lebomlónak kell lennie.
         Minden olyan felületaktív anyagnak, amely az 1272/2008/EK európai parlamenti és tanácsi rendeletnek (3) megfelelő besorolása szerint veszélyes a vízi környezetre – akut, 1. kategória (H400) vagy krónikus, 3. kategória (H412) – anaerob körülmények között is biológiailag lebonthatónak kell lennie.
         b)   A szerves vegyületek biológiai lebonthatósága

         A termék aerob úton biológiailag nem lebontható (biológiai úton nehezen lebontható, aNBO) vagy anaerob módon biológiailag nem lebontható (anNBO) szervesanyag-tartalma a referenciaadagban – a mikroorganizmusokat kivéve – nem haladhatja meg a következő határértékeket:

                     Terméktípus

                     aNBO
                     (g/1 l tisztítószeroldat)

                     anNBO
                     (g/1 l tisztítószeroldat)

                     Általános tisztítószerek, használatra kész

                     3,00

                     55,00

                     Általános tisztítószerek, hígítatlan

                     0,20

                     0,50

                     Konyhai tisztítószerek, használatra kész

                     5,00

                     35,00

                     Konyhai tisztítószerek, hígítatlan

                     0,20

                     0,50

                     Ablaktisztító szerek, használatra kész

                     2,00

                     20,00

                     Ablaktisztító szerek, hígítatlan

                     0,20

                     0,50

                     Szaniterhelyiségek tisztításához használt tisztítószerek, használatra kész

                     5,00

                     35,00

                     Szaniterhelyiségek tisztításához használt tisztítószerek, hígítatlan

                     0,20

                     0,50

            Értékelés és ellenőrzés: a kérelmezőnek dokumentumokkal kell igazolnia a felületaktív anyagok biológiai lebonthatóságát, valamint a termékre vonatkozó aNBO- és anNBO-számításokat. Az aNBO- és az anNBO-értékek kiszámításához táblázatkezelő munkalap tölthető le az uniós ökocímke weboldaláról.
         Mind a felületaktív anyagok lebonthatósága, mind a szerves vegyületek aNBO és anNBO értékei esetében a DID-jegyzék legfrissebb változatára kell hivatkozni.
         A DID-jegyzék A. részében nem szereplő alapanyagok esetében az említett jegyzék B. részében ismertetettek szerint, a szakirodalomból vagy egyéb forrásokból származó megfelelő információk vagy hiteles vizsgálati eredmények benyújtásával kell igazolni az aerob vagy anaerob biológiai lebonthatóságot.
         A lebonthatóságra vonatkozó dokumentáció hiányában felületaktív anyagnak nem számító alapanyag esetében akkor lehet eltekinteni az anaerob lebonthatóságra vonatkozó követelmények teljesítésétől, ha az alábbi három lehetőség egyike teljesül:

                     1.

                     az anyag könnyen lebomlik és adszorpciója alacsony szintű (A < 25 %);

                     2.

                     az anyag könnyen lebomlik és deszorpciója magas szintű (D > 75 %);

                     3.

                     az anyag könnyen lebomlik és nem bioakkumulatív (4).

               Az adszorpciós/deszorpciós szint vizsgálatát az OECD 106. iránymutatása szerint kell elvégezni.

            3. kritérium – A pálmaolaj, pálmamagbélolaj és származékaik fenntartható gazdálkodásból való beszerzése

         A termékekben felhasznált, pálmaolajból és pálmamagbélolajból származó alapanyagokat olyan ültetvényekről kell beszerezni, amelyek kielégítik egy olyan, fenntartható termelést tanúsító rendszer követelményeit, amely egy több érdekelt felet tömörítő, széles körű tagsággal rendelkező szervezeten alapul, amelyben nem kormányzati szervezetek, az ipar és a kormány is képviseltetik magukat, illetve amelyik figyelembe veszi a többek között a talajra, a biológiai sokféleségre, a szerves szénkészletekre és a természeti erőforrások megőrzésére gyakorolt környezeti hatásokat.

            Értékelés és ellenőrzés: a kérelmezőnek harmadik fél által kiállított tanúsítványok és felügyeleti lánc révén kell igazolnia, hogy az alapanyagok előállításához felhasznált pálmaolaj és pálmamagbélolaj fenntartható gazdálkodást folytató ültetvényekről származik.
         Elfogadható a Roundtable on Sustainable Palm Oil (RSPO) (Kerekasztal a fenntartható pálmaolaj-előállításért) (azonosságmegőrzés, elkülönítés vagy tömegmérleg szerinti) tanúsítvány, valamint más egyenértékű vagy szigorúbb fenntartható termelési rendszer keretében kiállított tanúsítvány.
         A pálmaolaj és a pálmamagbélolaj kémiai származékai tekintetében a fenntarthatóság igazolása elfogadható olyan „book and claim” rendszer (forgalomképes tanúsítványok rendszere), mint a GreenPalm, vagy azzal egyenértékű rendszer által kiállított tanúsítványok révén, megadva az előző éves kereskedési időszak során beszerzett és beváltott GreenPalm tanúsítványok éves haladási jelentésekben közölt mennyiségét.

            4. kritérium – Kizárt és korlátozás hatálya alá eső anyagok

         a)   Kizárt és korlátozás hatálya alá eső meghatározott anyagok

         i.   Kizárt anyagok

         Az alábbiakban felsorolt anyagok semmilyen koncentrációban sem szerepelhetnek a termék összetételében:

                     —

                     alkil-fenol-etoxilátok (APEO-k) és egyéb alkil-fenol-származékok,

                     —

                     atranol,

                     —

                     klóratranol,

                     —

                     dietilén-triamin-pentaecetsav (DTPA),

                     —

                     etilén-diamin-tetraecetsav (EDTA) és sói,

                     —

                     formaldehid és az olyan anyagok, amelyekből felszabadul (pl. 2-bróm-2-nitropropán-1,3-diol, 5-bróm-5-nitro-1,3-dioxán, nátrium-hidroxi-metil-glicinát, diazolidinil-karbamid), kivéve a polialkoxi-vegyészettel kialakított felületaktív anyagokban előforduló formaldehidszennyeződéseket az alapanyag 0,010 %(m/m)-ának megfelelő koncentrációig,

                     —

                     glutáraldehid,

                     —

                     hidroxi-izohexil-3-ciklohexén-karboxaldehid (HICC),

                     —

                     mikroműanyagok,

                     —

                     nanoezüst,

                     —

                     nitropézsmák és policiklusos pézsmák,

                     —

                     foszfátok,

                     —

                     perfluorozott alkilátok,

                     —

                     biológiai úton nehezen lebontható kvaterner ammóniumsók,

                     —

                     reaktív klórvegyületek,

                     —

                     rhodamin B,

                     —

                     triklozán,

                     —

                     3-jód-2-propinil-butilkarbamát,

                     —

                     aromás szénhidrogének,

                     —

                     halogénezett szénhidrogének.

            Értékelés és ellenőrzés: a kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait is mellékelve –, hogy a felsorolt anyagok semmilyen koncentrációban sem szerepelnek a termék összetételében.
         ii.   Korlátozás hatálya alá eső anyagok

         Az alábbiakban felsorolt anyagok nem szerepelhetnek a termék összetételében az itt megadottnál nagyobb koncentrációban:

                     —

                     2-metil-2H-izotiazol-3-on: 0,0050 %(m/m) (amennyiben a kérelem benyújtásának idején az 1223/2009/EK európai parlamenti és tanácsi rendelet (5) V. mellékletében (Kozmetikai termékekben engedélyezett tartósítószerek) a 2-metil-2H-izotiazol-3-onra vonatkozóan engedélyezett érték alacsonyabb, akkor ezt az alacsonyabb értéket kell alkalmazni),

                     —

                     1,2-benzizotiazol-3(2H)-on: 0,0050 %(m/m),

                     —

                     5-klór-2-metil-4-izotiazolin-3-on/2-metil-4-izotiazolin-3-on: 0,0015 %(m/m).

               Az elemi foszforként kiszámított teljes foszfortartalom (P) a referenciaadagban nem haladhatja meg a következő értékeket.

                     Terméktípus

                     Foszfortartalom

                     Általános tisztítószerek, használatra kész

                     0,02 g/1 l használatra kész termék

                     Általános tisztítószerek, hígítatlan

                     0,02 g/1 l tisztítószeroldat

                     Konyhai tisztítószerek, használatra kész

                     1,00 g/1 l használatra kész termék

                     Konyhai tisztítószerek, hígítatlan

                     1,00 g/1 l tisztítószeroldat

                     Ablaktisztító szerek, használatra kész

                     0,00 g/1 l használatra kész termék

                     Ablaktisztító szerek, hígítatlan

                     0,00 g/1 l tisztítószeroldat

                     Szaniterhelyiségek tisztításához használt tisztítószerek, használatra kész

                     1,00 g/1 l használatra kész termék

                     Szaniterhelyiségek tisztításához használt tisztítószerek, hígítatlan

                     1,00 g/1 l tisztítószeroldat

               A 648/2004/EK rendeletben előírt címkézési követelmény hatálya alá tartozó illatanyagok nem lehetnek jelen az anyag 0,010 %(m/m)-ának megfelelő, vagy azt meghaladó mennyiségben.
         Illékony szerves vegyületek (VOC-ok) nem lehetnek az alábbiakban meghatározott határértéknél nagyobb mértékben jelen.

                     Terméktípus

                     A VOC-tartalomra vonatkozó határérték

                     Általános tisztítószerek, használatra kész

                     30 g/1 l használatra kész termék

                     Általános tisztítószerek, hígítatlan

                     30 g/1 l tisztítószeroldat

                     Konyhai tisztítószerek, használatra kész

                     60 g/1 l használatra kész termék

                     Konyhai tisztítószerek, hígítatlan

                     60 g/1 l tisztítószeroldat

                     Ablaktisztító szerek, használatra kész

                     100 g/1 l használatra kész termék

                     Ablaktisztító szerek, hígítatlan

                     100 g/1 l tisztítószeroldat

                     Szaniterhelyiségek tisztításához használt tisztítószerek, használatra kész

                     60 g/1 l használatra kész termék

                     Szaniterhelyiségek tisztításához használt tisztítószerek, hígítatlan

                     60 g/1 l tisztítószeroldat

            Értékelés és ellenőrzés: a kérelmező köteles benyújtani a következő dokumentumokat:

                     a)

                     izotiazolinon vegyületek használata esetén aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy a felhasznált izotiazolinon vegyületek mennyisége nem haladja meg az előírt határértékeket;

                     b)

                     aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy az elemi foszfor összmennyisége nem haladja meg az előírt határértékeket. A nyilatkozathoz mellékelni kell a termék összes foszfortartalmára vonatkozó számításokat;

                     c)

                     aláírt megfelelőségi nyilatkozat – szükség esetén mellékelve a beszállítók nyilatkozatait vagy dokumentációit is –, amely megerősíti, hogy a 648/2004/EK rendeletben előírt címkézési követelmény hatálya alá tartozó illatanyagok nincsenek jelen az előírt határértékeket meghaladó mennyiségben.

                     d)

                     aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy az illékony szerves vegyületek összmennyisége nem éri el az előírt határértékeket. A nyilatkozathoz mellékelni kell a vizsgálati jegyzőkönyveket, illetve a VOC-tartalomra vonatkozó, az összetevők listáján alapuló számításokat.

               b)   Veszélyes anyagok

         i.   A késztermék

         A késztermék nem lehet az 1272/2008/EK rendelet I. mellékletének meghatározása és a 2. táblázatban felsoroltak szerint akut toxicitású, célszervi toxicitású, légzőszervi vagy bőrszenzibilizáló, rákkeltő, mutagén vagy reprodukciót károsító vagy a vízi környezetre veszélyes besorolású, illetve ennek megfelelően címkézett anyag.
         ii.   Alapanyagok

         A termék nem tartalmazhat a késztermék 0,010 %(m/m)-ának megfelelő vagy azt meghaladó koncentrációban olyan alapanyagokat, amelyek kimerítik az 1272/2008/EK rendelet I. melléklete és a 2. táblázat felsorolása szerinti mérgező, a vízi környezetre veszélyes, légzőszervi vagy bőrszenzibilizáló, rákkeltő, mutagén vagy reprodukciót károsító anyagként való besorolás feltételeit.
         Amennyiben az 1272/2008/EK rendelet 10. cikke szerint meghatározott általános vagy egyedi koncentrációs határértékek szigorúbbak, azokat kell alkalmazni.

            2. táblázat

            A veszélyességi osztályozás korlátozásai és kategóriái

                     Akut toxicitás

                     1. és 2. kategória

                     3. kategória

                     H300 Lenyelve halálos

                     H301 Lenyelve mérgező

                     H310 Bőrrel érintkezve halálos

                     H311 Bőrrel érintkezve mérgező

                     H330 Belélegezve halálos

                     H331 Belélegezve mérgező

                     H304 Lenyelve és a légutakba kerülve halálos lehet

                     EUH070 Szembe kerülve mérgező

                     Célszervi toxicitás

                     1. kategória

                     2. kategória

                     H370 Károsítja a szerveket

                     H371 Károsíthatja a szerveket

                     H372 Ismétlődő vagy hosszabb expozíció esetén károsítja a szerveket

                     H373 Ismétlődő vagy hosszabb expozíció esetén károsíthatja a szerveket

                     Légzőszervi és bőrszenzibilizáció

                     1A/1. kategória

                     1B. kategória

                     H317 Allergiás bőrreakciót válthat ki

                     H317 Allergiás bőrreakciót válthat ki

                     H334 Belélegezve allergiás és asztmás tüneteket és nehéz légzést okozhat

                     H334 Belélegezve allergiás és asztmás tüneteket és nehéz légzést okozhat

                     Rákkeltő, mutagén vagy reprodukciót károsító

                     1A. és 1B. kategória

                     2. kategória

                     H340 Genetikai károsodást okozhat

                     H341 Feltehetően genetikai károsodást okoz

                     H350 Rákot okozhat

                     H351 Feltehetően rákot okoz

                     H350i Belélegezve rákot okozhat

                     H360F Károsíthatja a termékenységet

                     H361f Feltehetően károsítja a termékenységet

                     H360D Károsíthatja a születendő gyermeket

                     H361d Feltehetően károsítja a születendő gyermeket

                     H360FD Károsíthatja a termékenységet és a születendő gyermeket.

                     H361fd Feltehetően károsítja a termékenységet vagy a születendő gyermeket.

                     H360Fd Károsíthatja a termékenységet vagy feltehetően károsítja a születendő gyermeket.

                     H362 A szoptatott gyermeket károsíthatja

                     H360Df Károsíthatja a születendő gyermeket vagy feltehetően károsítja a termékenységet.

                     A vízi környezetre veszélyes

                     1. és 2. kategória

                     3. és 4. kategória

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     H410 Nagyon mérgező a vízi élővilágra, hosszan tartó károsodást okoz

                     H413 Hosszan tartó ártalmas hatást gyakorolhat a vízi élővilágra

                     H411 Mérgező a vízi élővilágra, hosszan tartó károsodást okoz

                     Veszélyes az ózonrétegre

                     H420 Veszélyes az ózonrétegre

               Ez a kritérium nem vonatkozik az 1907/2006/EK rendelet 2. cikke (7) bekezdése a) és b) pontjának hatálya alá tartozó alapanyagokra; az említett pontok azokat a kritériumokat állapítják meg, amelyek alapján a szóban forgó rendelet IV. és V. mellékletében felsorolt anyagok mentességet kapnak a regisztrálási, továbbfelhasználói és értékelési követelmények alól. Annak megállapításához, hogy az említett kizárás alkalmazható-e, a kérelmezőnek ellenőriznie kell minden olyan alapanyagot, amely 0,010 %(m/m)-ot meghaladó koncentrációban van jelen a termékben.
         A 3. táblázatban felsorolt anyagok és keverékek mentesülnek a 4. kritérium b) pontja ii. alpontjának rendelkezései alól.

            3. táblázat

            Mentesített anyagok

                     Anyag

                     Figyelmeztető mondat

                     Felületaktív anyagok

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     Enzimek (*2)

                     H317 Allergiás bőrreakciót válthat ki

                     H334 Belélegezve allergiás és asztmás tüneteket és nehéz légzést okozhat

                     Az NTA mint az MGDA-ban és a GLDA-ban jelenlévő szennyeződés (*3)

                     H351 Feltehetően rákot okoz

            Értékelés és ellenőrzés: a kérelmező köteles igazolni, hogy a késztermék és minden, a késztermékben 0,010 %(m/m)-et meghaladó koncentrációban jelen lévő alapanyag megfelel e kritériumnak. A kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve –, hogy ezen anyagok egyike sem meríti ki a termékben jelen lévő formá(k)ban és fizikai állapot(ok)ban a 2. táblázatban felsorolt figyelmeztető mondatok szerinti besorolás feltételeit.
         Az 1907/2006/EK rendelet IV. és V. mellékletében felsorolt anyagok esetében, amelyek az említett rendelet 2. cikke (7) bekezdésének a) és b) pontjában foglaltak értelmében mentesülnek a rendelet szerinti regisztrációs kötelezettség alól, a megfelelés igazolására elegendő a kérelmező ilyen értelmű nyilatkozata.
         A kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve – a mentességet élvező alapanyagok jelenlétét.
         c)   Különös aggodalomra okot adó anyagok (SVHC-k)

         A késztermék nem tartalmazhat olyan alapanyagot, amelyet az 1907/2006/EK rendelet 59. cikkének (1) bekezdésében leírt, a különös aggodalomra okot adó anyagok jelöltlistájának összeállítására szolgáló eljárás szerint azonosítottak.

            Értékelés és ellenőrzés: a kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve –, hogy a termék a jelöltlistán szereplő anyagok egyikét sem tartalmazza.
         A kérelemben a különös aggodalomra okot adó anyagok legfrissebb (a kérelem benyújtásának napján érvényes) jegyzékére kell hivatkozni.
         d)   Illatanyagok

         A termékhez illatanyagként hozzáadott valamennyi alapanyagot a Nemzetközi Illatanyagipari Szövetség (IFRA) eljárási kódexének (6) megfelelően kell gyártani és kezelni. A gyártónak be kell tartania az IFRA-szabványoknak a felhasználási tilalomra, a korlátozott felhasználásra, valamint az anyagtisztasági követelményekre vonatkozó ajánlásait.

            Értékelés és ellenőrzés: a beszállító vagy adott esetben az illatanyag gyártója köteles aláírt megfelelőségi nyilatkozatot benyújtani.
         e)   Tartósítószerek

                     i.

                     A termék kizárólag tartósítás céljából és csak az e célnak megfelelő mennyiségben tartalmazhat tartósítószereket. Ez nem vonatkozik a felületaktív anyagokra, amelyeknek biocid tulajdonságaik is lehetnek.

                     ii.

                     A termék tartalmazhat tartósítószereket, feltéve, hogy azok nem bioakkumulatívak. Egy tartósítószer akkor tekinthető nem bioakkumulatívnak, ha biokoncentrációs tényezője, BCF < 100 vagy bioakkumulációs potenciálja, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni.

                     iii.

                     Tilos a csomagoláson vagy bármely egyéb tájékoztató anyagban azt állítani vagy sugallni, hogy a termék mikrobaölő vagy fertőtlenítő hatású.

            Értékelés és ellenőrzés: a kérelmező köteles minden hozzáadott tartósítószerről aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve –, valamint csatolni azok biztonsági adatlapját és a BCF vagy log Kow értékeikre vonatkozó információkat. A kérelmezőnek emellett be kell nyújtania a csomagolás illusztrációját is.
         f)   Színezőanyagok

         A termékben található színezőanyagok nem lehetnek bioakkumulatívak.
         Egy színezőanyag akkor tekinthető nem bioakkumulatívnak, ha biokoncentrációs tényezője, BCF < 100 vagy bioakkumulációs potenciálja, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni. Az élelmiszerekben való felhasználásra engedélyezett színezőanyagok esetében nem szükséges benyújtani a bioakkumulációs potenciálra vonatkozó dokumentációt.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve – minden hozzáadott színezőanyagról, valamint mellékelni azok biztonsági adatlapját és információkat azok BCF vagy log Kow értékeiről vagy olyan dokumentációt, amely igazolja, hogy a színezőanyag élelmiszerekben való felhasználását engedélyezték.
         g)   Enzimek

         Csak kapszulázott (szilárd formában lévő) enzim és enzimtartalmú folyadék/szuszpenzió használható.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve – minden hozzáadott enzimről, valamint mellékelni azok biztonsági adatlapját.
         h)   Mikroorganizmusok

                     i.

                     Azonosítás: minden szándékosan hozzáadott mikroorganizmusnak rendelkeznie kell ATCC- (amerikai típustörzsanyag-gyűjteményi) számmal, nemzetközi lerakatként működő tenyészetgyűjteménybe kell tartoznia, vagy a DNS-ét (a 16S riboszómális DNS-szekvenálással vagy azzal egyenértékű módszerrel) törzsazonosítási protokollnak megfelelően kellett beazonosítani.

                     ii.

                     Biztonság: minden szándékosan hozzáadott mikroorganizmusnak a következőkbe kell tartoznia:

                                 —

                                 a 2000/54/EK irányelv (7) meghatározása szerinti I. kockázati csoport – a munka során biológiai anyagoknak való kitettség,

                                 —

                                 az Európai Élelmiszerbiztonsági Hatóság (EFSA) által közzétett, „vélelmezetten biztonságos” minősítésű anyagok jegyzéke.

                     iii.

                     Szennyező anyagok hiánya: a készterméket a megadott vizsgálati módszerekkel vagy azokkal egyenértékű vizsgálati módszerekkel ellenőrizve az alábbiakban meghatározott kórokozók nem lehetnek a késztermékhez hozzáadott törzsek között:

                                 —

                                 E. Coli, az ISO 16649-3:2005 szabvány szerinti vizsgálati módszer,

                                 —

                                 Streptococcus (Enterococcus), az ISO 21528-1:2004 szabvány szerinti vizsgálati módszer,

                                 —

                                 Staphylococcus aureus, az ISO 6888-1 szabvány szerinti vizsgálati módszer,

                                 —

                                 Bacillus cereus, az ISO 7932:2004 vagy az ISO 21871 szabvány szerinti vizsgálati módszer,

                                 —

                                 Salmonella, az ISO 6579:2002 vagy az ISO 19250 szabvány szerinti vizsgálati módszer.

                     iv.

                     A szándékosan hozzáadott mikroorganizmusok nem lehetnek géntechnológiával módosított mikroorganizmusok (GMM-ek).

                     v.

                     Antibiotikumokkal szembeni érzékenység: minden szándékosan hozzáadott mikroorganizmusnak – a természetes ellenállását leszámítva – az EUCAST korongdiffúziós módszerével vagy azzal egyenértékű módszerrel igazoltan érzékenynek kell lennie mind az öt nagy antibiotikum-osztályra (aminoglikozidok, makrolidok, béta-laktámok, tetraciklinek és fluorkinolonok).

                     vi.

                     Mikrobaszám: a használatra kész formában lévő termékek normál csíraszáma milliliterenként legalább 1 × 105 telepképző egység (CFU) kell, hogy legyen az ISO 4833-1:2014 szabványnak megfelelően.

                     vii.

                     Eltarthatóság: a termék minimális eltarthatósága nem lehet kevesebb, mint 24 hónap, és a mikrobaszám 12 hónap alatt nem csökkenhet 10 %-ot meghaladó mértékben, az ISO 4833-1:2014 szabványnak megfelelően.

                     viii.

                     Használatra való alkalmasság a terméknek teljesítenie kell a 6. kritérium keretében a használatra való alkalmasság tekintetében előírt valamennyi követelményt, továbbá a gyártó által a termékben jelen lévő mikroorganizmusok hatásaira vonatkozóan tett állításokat harmadik fél által végzett vizsgálattal igazolni kell.

                     ix.

                     Állítások: tilos a csomagoláson vagy bármely egyéb tájékoztató anyagban azt állítani vagy sugallni, hogy a termék mikrobaölő vagy fertőtlenítő hatású.

                     x.

                     A felhasználók tájékoztatása: a termékcímkének tartalmaznia kell a következő információkat:

                                 —

                                 hogy a termék mikroorganizmusokat tartalmaz,

                                 —

                                 hogy a terméket nem szabad szórófej-mechanizmussal együtt használni,

                                 —

                                 hogy a terméket nem szabad élelmiszerrel érintkezésbe kerülő felületeken használni,

                                 —

                                 a termék eltarthatósága.

            Értékelés és ellenőrzés: a kérelmező köteles benyújtani a következőket:

                     i.

                     a termékben található valamennyi mikroorganizmus neve (a törzs szintjén) és azonosítása (az ATCC-számmal vagy az IDA-számmal vagy a DNS-azonosításra vonatkozó dokumentációval);

                     ii.

                     dokumentáció, amely igazolja, hogy valamennyi mikroorganizmus az I. kockázati csoportba és a „vélelmezetten biztonságos” minősítésű anyagok jegyzékébe tartozik;

                     iii.

                     vizsgálati dokumentáció, amely igazolja, hogy a termék nem tartalmazza a vizsgált kórokozókat;

                     iv.

                     vizsgálati dokumentáció, amely igazolja, hogy egyik mikroorganizmus sem géntechnológiával módosított mikroorganizmus (GMM);

                     v.

                     vizsgálati dokumentáció, amely igazolja, hogy valamennyi mikroorganizmus – a természetes ellenállását leszámítva – érzékeny mind az öt megadott nagy antibiotikum-osztályra;

                     vi.

                     vizsgálati dokumentáció a használatra kész oldat CFU/ml tartalmáról (hígítatlan termékek esetében a normál tisztításra javasolt hígítási arányt kell alkalmazni);

                     vii.

                     vizsgálati dokumentáció a használatra kész oldat 12 havonta mért CFU/ml tartalmáról az eltarthatóságának végéig tárolt termék esetében.

                     viii.

                     harmadik fél laboratóriuma által végzett vizsgálat eredményei, amelyek igazolják a mikroorganizmusok hatásaira vonatkozóan tett állításokat, valamint a csomagolás illusztrációjának vagy a termékcímkének a mintája, kiemelve a mikroorganizmusok hatásaira vonatkozóan tett állításokat;

                     ix. és x.

                     a csomagolás illusztrációjának vagy a termékcímkének a mintája.

            5. kritérium – Csomagolás

         a)   Szórófejes palackokban értékesített termékek

         Hajtógázt tartalmazó szórófejes termékek nem használhatók. A szórófejes palackoknak újratölthetőnek és újrahasználhatónak kell lenniük.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és megfelelő dokumentációt mellékelni, amely leírja vagy bemutatja, hogy a csomagolás részét képező szórófejes palackokat hogyan lehet utántölteni.
         b)   Csomagolás-visszaváltási rendszerek

         Amennyiben a terméket a termékre vonatkozó visszaváltási rendszer hatálya alá tartozó csomagolásban hozzák forgalomba, a szóban forgó termék mentesül az 5. kritérium c) és d) pontjában előírt követelmények alól.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és megfelelő dokumentációt mellékelni, amely leírja vagy bizonyítja, hogy csomagolás-visszaváltási rendszert hoztak létre.
         c)   Tömeg/hasznosság arány (THA)

         A termék tömeg/hasznosság aránya (THA), amelyet csak az elsődleges csomagolásra kell kiszámítani, nem haladhatja meg a referenciaadagra vonatkozó következő értékeket.

                     Terméktípus

                     THA
                     (g/1 l tisztítószeroldat)

                     Hígítatlan termékek

                     15

                     Használatra kész termékek

                     150

                     Szórófejes palackokban értékesített, használatra kész termékek

                     200

               E követelmény alól mentesül a több mint 80 %-ban újrahasznosított anyagokból előállított elsődleges csomagolás.

            Értékelés és ellenőrzés: a kérelmezőnek be kell nyújtania a termék THA értékéhez kapcsolódó számítást. Amennyiben a terméket különböző csomagolásokban értékesítik (például különböző térfogatokkal), a számítást valamennyi olyan csomagolásméretre vonatkozóan be kell nyújtani, amelyre kértek uniós ökocímkét.
         A THA kiszámítása a következőképpen történik:
         THA = Σ((Ti + Hi)/(Di * Ri))
         ahol:

                     Ti

                     :

                     az i elsődleges csomagolás tömege (g);

                     Hi

                     :

                     az i elsődleges csomagolás fogyasztás után nem újrahasznosított részének tömege (g); Hi = Ti, hacsak a kérelmező ettől eltérő arányt nem tud igazolni;

                     Di

                     :

                     az i elsődleges csomagolásban található referenciadózisok száma. Használatra kész termékek esetében Di = a termék volumene (literben);

                     Ri

                     :

                     újratöltési mutató. Ri = 1 (a csomagolást nem használják újra ugyanarra a célra) vagy Ri = 2 (ha a kérelmező dokumentációval bizonyítani tudja, hogy a csomagolás összetevője ugyanarra a célra újrahasználható, és forgalmaznak utántöltőket).

               A kérelmező köteles aláírt megfelelőségi nyilatkozatban megerősíteni a csomagolás fogyasztás utáni újrahasznosítottanyag-tartalmát, és mellékelni az erre vonatkozó dokumentációt. A csomagolás akkor minősül fogyasztás után újrahasznosítottnak, ha alapanyaga a csomagolásgyártók forgalmazási szakaszából vagy a fogyasztói szakaszból származik.
         d)   Az újrahasznosítást megkönnyítő kialakítás

         A műanyag csomagolást úgy kell kialakítani, hogy megkönnyítse a hatékony újrahasznosítást, vagyis kerülni kell azon lehetséges szennyező anyagok és összeférhetetlen anyagok használatát, amelyek tudvalevőleg megnehezítik a szétválasztást és az újrafeldolgozást, vagy csökkentik az újrahasznosítható anyag minőségét. A címke vagy csomagolóanyagra húzható címke, a záróelem és adott esetben a záróréteg-bevonatok sem külön-külön, sem együttesen nem tartalmazhatják a 4. táblázatban felsorolt anyagokat és összetevőket. A pumpaszerkezetek (többek között a spray-kben) mentesülnek e követelmény alól.

            4. táblázat

            A csomagolás alkotóelemeihez fel nem használható anyagok és összetevők

                     A csomagolás alkotóeleme

                     Kizárt anyagok és összetevők (*4)

                     Címke vagy csomagolóanyagra húzható címke

                                 —

                                 PS címke vagy csomagolóanyagra húzható címke PET, PP vagy HDPE palackkal együtt

                                 —

                                 PVC címke vagy csomagolóanyagra húzható címke PET, PP vagy HDPE palackkal együtt

                                 —

                                 PETG címke vagy csomagolóanyagra húzható címke PET palackkal együtt

                                 —

                                 1 g/cm3-nél nagyobb sűrűségű más műanyagból készült címke vagy csomagolóanyagra húzható címke PET palackkal együtt

                                 —

                                 1 g/cm3-nél kisebb sűrűségű más műanyagból készült címke vagy csomagolóanyagra húzható címke PP vagy HDPE palackkal együtt

                                 —

                                 fémezett címkék vagy csomagolóanyagra húzható címkék vagy a csomagolótestre fröccsöntött címkék (szerszámban címkézés)

                     Záróelemek

                                 —

                                 PS záróelem PET, PP vagy HDPE palackkal együtt

                                 —

                                 PVC záróelem PET, PP vagy HDPE palackkal együtt

                                 —

                                 PETG záróelem vagy 1 g/cm3-nél nagyobb sűrűségű anyagból készült záróelem PET palackkal együtt

                                 —

                                 a palacktól nem könnyen elválasztható fém, üveg vagy EVA záróelemek

                                 —

                                 szilikon záróelemek. Kivételt képeznek az 1 g/cm3-nél kisebb sűrűségű szilikon záróelemek PET palackkal együtt és az 1 g/cm3-nél nagyobb sűrűségű szilikon záróelemek HDPE vagy PP palackkal együtt.

                                 —

                                 olyan fémfóliák vagy védőzárak, amelyek a termék felnyitása után is a palackhoz vagy a záróelemhez rögzítve maradnak

                     Záróréteg-bevonatok

                     Poliamid, funkcionális poliolefinek, fémezett és fényvédő zárórétegek

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, amelyben megadja a csomagolás, ezen belül a tartály, a címke vagy a csomagolóanyagra húzható címke, a ragasztók, a záróelem és adott esetben a záróréteg-bevonat anyagösszetételét, továbbá fényképeket vagy műszaki rajzokat az elsődleges csomagolásról.

            6. kritérium – Használatra való alkalmasság

         A terméknek a gyártó által ajánlott legalacsonyabb hőmérsékleten és a vízkeménységnek megfelelően ajánlott adagolás mellett kielégítő tisztító hatással kell rendelkeznie az uniós ökocímke weboldalán elérhető „Framework for testing the performance of hard surface cleaners” (Kemény felületekre való tisztítószerek hatásossági vizsgálata) tanulmány (8) szerint.

            Értékelés és ellenőrzés: a kérelmezőnek dokumentációt kell benyújtania, amely igazolja, hogy a terméket a keretrendszerben meghatározott feltételek mellett vizsgálták, és hogy az eredmények azt mutatták, hogy a termék legalább az előírt minimális tisztító hatással rendelkezik. A kérelmezőnek szükség esetén olyan dokumentációt is rendelkezésre kell bocsátania, amely igazolja a vonatkozó harmonizált szabványokban a vizsgáló- és kalibrálólaboratóriumok számára előírt laboratóriumi követelményeknek való megfelelést.
         Egyenértékű vizsgálat is végrehajtható, amennyiben az illetékes testület az egyenértékűséget értékelte és elfogadta.

            7. kritérium – A felhasználók tájékoztatása

         A termékhez használati utasítást kell mellékelni annak érdekében, hogy maximalizálni lehessen a termék hatékonyságát, minimálisra lehessen csökkenteni a képződő hulladékot, valamint csökkenteni lehessen a vízszennyezést és a természeti erőforrások felhasználását. Ezen utasításnak olvasható formában, grafikusan ábrázolva vagy ikonok formájában tartalmaznia kell a következő információkat:

                     a)

                        Adagolási utasítások

                     A kérelmezőnek megfelelő módon segítenie kell a fogyasztókat az ajánlott adagolás betartásában, ehhez rendelkezésükre kell bocsátania az adagolási utasítást, és egy alkalmas adagolási rendszert (pl. kupak). A használatra kész termékek csomagolásán fel kell tüntetni a következő szöveget: „Ez a termék nem ipari takarításra szolgál.”
                     Az adagolási utasításban fel kell tüntetni legalább két különböző mértékű szennyezettségnek megfelelő ajánlott adagolást, és adott esetben azt, hogy a vízkeménység hogyan befolyásolja az adagolást.
                     Amennyiben lehetséges, meg kell adni annak a térségnek a jellemző vízkeménységét, ahol a terméket forgalomba kívánják hozni, vagy azt, hogy ez az információ hol található meg.

                     b)

                        A csomagolás ártalmatlanítására vonatkozó információk

                     Az elsődleges csomagoláson fel kell tüntetni a csomagolás újrafelhasználására, újrahasznosítására és a csomagolási hulladék megfelelő elhelyezésére vonatkozó információkat.

                     c)

                        Környezetvédelmi információk

                     Az elsődleges csomagoláson szövegesen fel kell tüntetni, hogy az energia- és a vízfogyasztás minimálisra csökkentése, valamint a vízszennyezés visszaszorítása érdekében fontos betartani a helyes adagolást és a legalacsonyabb ajánlott hőmérsékletet.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá a termékcímke mintáját.

            8. kritérium – Az uniós ökocímkén feltüntetett információk

         A logónak láthatónak és olvashatónak kell lennie. Az uniós ökocímke nyilvántartási/engedélyezési számát olvasható és jól látható módon el kell helyezni a terméken.
         A kérelmező dönthet úgy, hogy a következő szöveget tartalmazó opcionális szövegdobozt is feltünteti a címkén:

                     —

                     A vízi környezetre gyakorolt hatás korlátozott;

                     —

                     Korlátozott veszélyesanyag-tartalom;

                     —

                     Ellenőrzött tisztító hatás.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá az uniós ökocímkének helyet adó termékcímkének vagy csomagolás illusztrációjának a mintáját.

            (1)  Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

            (*1)

            „nincs határérték”: valamennyi szándékosan hozzáadott anyag, melléktermék és a nyersanyagokból származó szennyeződés (analitikai kimutatási határ) a koncentrációtól függetlenül.

            (3)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

            (4)  Egy anyag akkor tekinthető nem bioakkumulatívnak, ha biokoncentrációs tényezője, BCF < 100 vagy oktanol–víz megoszlási hányadosa, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni.

            (5)  Az Európai Parlament és a Tanács 1223/2009/EK rendelete (2009. november 30.) a kozmetikai termékekről (HL L 342., 2009.12.22., 59. o.).

            (*2)  A stabilizálószereket és a készítmények más segédanyagait is beleértve.

            (*3)  A nyersanyag kevesebb mint 0,2 %-ában, amennyiben a késztermékben az összkoncentráció 0,10 % alatt marad.

            (6)  Elérhető az IFRA honlapján: http://www.ifraorg.org

            (7)  Az Európai Parlament és a Tanács 2000/54/EK irányelve (2000. szeptember 18.) a munkájuk során biológiai anyagokkal kapcsolatos kockázatoknak kitett munkavállalók védelméről (hetedik egyedi irányelv a 89/391/EGK irányelv 16. cikkének (1) bekezdése értelmében) (HL L 262., 2000.10.17., 21. o.).

            (*4)  EVA – etilén-vinil-acetát, HDPE – nagy sűrűségű polietilén, PET – polietilén-tereftalát, PETG – glikol-módosított polietilén-tereftalát, PP – polipropilén, PS – polisztirol, PVC – polivinil-klorid

            (8)  Elérhető a következő címen: http://ec.europa.eu/environment/ecolabel/documents/performance_test_cleaners.pdf


title: 2004/768/EK: A Tanács határozata (2004. július 26.) a Régiók Bizottsága egy német póttagjának kinevezéséről

text:
               17.11.2004

               HU

               Az Európai Unió Hivatalos Lapja

               L 341/23

      A TANÁCS HATÁROZATA

   (2004. július 26.)
   a Régiók Bizottsága egy német póttagjának kinevezéséről
   (2004/768/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a német kormány javaslatára,
   mivel:

               (1)

               A Tanács 2002. január 22-én határozatot fogadott el a Régiók Bizottsága teljes jogú tagjainak és póttagjainak kinevezéséről (1).

               (2)

               Ole VON BEUST lemondását követően a Régiók Bizottságának egy póttagsági helye betöltetlen maradt, és erről a Tanácsot 2004. július 7-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Ole VAN BEUST helyére Roger KUSCH-t (Justizsenator) nevezi ki a Régiók Bizottságának póttagjává a hivatali idő fennmaradó részére, azaz 2006. január 25-ig.

      Kelt Brüsszelben, 2004. július 26-án.

            a Tanács részéről

            az elnök

         B. R. BOT

      (1)  HL L 24., 2002.1.26., 38. o.


title: 2008/33/EK: A Tanács határozata ( 2007. december 6. ) a Régiók Bizottsága egy spanyol póttagjának kinevezéséről

text:
               11.1.2008

               HU

               Az Európai Unió Hivatalos Lapja

               L 8/11

      A TANÁCS HATÁROZATA

   (2007. december 6.)
   a Régiók Bizottsága egy spanyol póttagjának kinevezéséről
   (2008/33/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               GÓMEZ-REINO LECOQ hivatali idejének lejártát követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács Elsa CASAS CABELLO-t (Comisionada de Acción Exterior, Comunidad Autónoma de Canarias) a hivatali idő fennmaradó részére, azaz 2010. január 25-ig kinevezi a Régiók Bizottsága póttagjának.
   2. cikk
   Ez a határozat az elfogadásának napján lép hatályba.

      Kelt Brüsszelben, 2007. december 6-án.

            a Tanács részéről

            az elnök

         A. COSTA

      (1)  HL L 56., 2006.2.25., 75. o.


title: Az Európai Parlament és a Tanács (EU) 2015/2248 határozata (2015. október 28.) a Rugalmassági Eszköznek az európai migrációs stratégia keretében meghozandó azonnali költségvetési intézkedésekre vonatkozó igénybevételéről

text:
               4.12.2015

               HU

               Az Európai Unió Hivatalos Lapja

               L 318/36

         AZ EURÓPAI PARLAMENT ÉS A TANÁCS (EU) 2015/2248 HATÁROZATA
   (2015. október 28.)
   a Rugalmassági Eszköznek az európai migrációs stratégia keretében meghozandó azonnali költségvetési intézkedésekre vonatkozó igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (1) és különösen annak 12. pontjára,
   tekintettel az Európai Bizottság javaslatára,
   mivel:

               (1)

               Az 1311/2013/EU, Euratom tanácsi rendelet (2) 11. cikke (2011-es árakon számítva) évi 471 millió eurós felső összeghatárig lehetővé teszi a Rugalmassági Eszköz igénybevételét abból a célból, hogy az adott pénzügyi évben fedezze azon pontosan meghatározott kiadásokat, amelyeket egy vagy több más fejezet felső határán belül nem lehetne finanszírozni.

               (2)

               Az előirányzatoknak a 3. fejezet (Biztonság és uniós polgárság) kiadási plafonján belüli átcsoportosítására vonatkozó valamennyi lehetőség megvizsgálását követően szükségesnek tűnik a Rugalmassági Eszköz igénybevétele az Európai Unió 2015-ös pénzügyi évre szóló általános költségvetésében szereplő források 66,1 millió EUR összeggel való kiegészítése céljából, a migráció területén meghozandó intézkedések finanszírozása érdekében.

               (3)

               A Rugalmassági Eszköz igénybevételéből fakadó kifizetési előirányzatok összege 2016-ban 52,9 millió EUR, 2017-ben pedig 13,2 millió EUR,

         ELFOGADTA EZT A HATÁROZATOT:
   1. cikk
   Az Európai Unió 2015-ös pénzügyi évre szóló általános költségvetésében a 3. fejezet (Biztonság és uniós polgárság) kötelezettségvállalási előirányzatai a Rugalmassági Eszköz igénybevétele révén 66,1 millió EUR összeggel nőnek.
   Az említett összeget a menekültügyi válság kezelésére irányuló intézkedések finanszírozására kell felhasználni.
   A Rugalmassági Eszköz igénybevételéből fakadó kifizetési előirányzatok összege 2016-ban 52,9 millió EUR, 2017-ben pedig 13,2 millió EUR.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2015. október 28-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         N. SCHMIT

      (1)  HL C 373., 2013.12.20., 1. o.

      (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).